  Анжелика Тихонова корреспондент 6-тӥысь 7-тӥ южтолэзе потон уе Удмуртиын но Ижкарын шундыпуксён палась тӧл секундскын 15-17 метре пельтоз. Элькун Гидрометцентр вылэ чӧлскыса, со сярысь Ижкар администрацилэн пресс-службаез ивортэ. Интыысь аскивалтон ёзэсъёс карын улӥсьёсты чакласькыны куро. 8-тӥ южтолэзе Ижкарын пильмаськылоз, кӧня ке лымыялоз, пичияк йӧвалег луоз. Тӧл лымшор но шундыпуксён вискысь секундскын 9-14 метре пельтоз, нуназе 15-17 метрозь кужмоялляны быгатоз. Уйин -11...-13 градус, нуназе -2...-4 градус луоз. 9-тӥ южтолэзе Удмуртилэн шоркараз пилемо возиськоз, дырын-дырын зор-кот усёз (уйин – лымы, нуназе – зор но лымы). Тӧл лымшор но шундыпуксён вискысь секундскын 9-14 метре пельтоз, дырын-дырын 15-17 метрозь кужмояллялоз. Уйин -6...-8 градус луоз, нуназе – 0...+2. Сюресъёсты лымы шобыртоз.  Тегъёс: Ижкар Удмуртия Гидрометцентр инкуазь тл  